**Ornamo ry** (aiemmin **Suomen Koristetaiteilijoiden Liitto Ornamo** ja myöhemmin **Teollisuustaiteen Liitto ORNAMO ry**) on vuonna 1911 perustettu suomalainen muotoilun ja taideteollisten alojen aatteellinen ja ammatillinen keskusjärjestö, jossa on yli 2 700 jäsentä.

Ornamon jäsenet toimivat teollisen muotoilun, tekstiili-, vaatetus- ja huonekalusuunnittelun, sisustusarkkitehtuurin, immateriaalisen suunnittelun, taidekäsityön ja taideteollisen taiteen aloilla.

Historia
--------

Vuonna 1911 Veistokoulun kasvatit perustivat Suomen Koristetaiteilijoiden Liitto Ornamon. Vuonna 1982 liittoon kuului arkkitehteja, sisustusarkkitehteja, tekstiilitaiteilijoita, kuvanveistäjiä, koristetaiteilijoita ja -maalareita sekä graafikkoja.

Järjestön toiminta kehittyi vastapainoksi Suomen Taideteollisuusyhdistykselle, joka ajoi teollisuuden etuja.

Toiminta
--------

Ornamon tehtävänä on toimia edunvalvojana sekä edistää jäsentensä näkymistä, verkottumista ja yhteistoimintaa. Ornamo jäsenjärjestöineen on järjestänyt vuosien varrella lukuisia tapahtumia ja osallistunut moniin muotoilualan hankkeisiin.

Ornamo on toimittanut erilaisia julkaisuja, luetteloita ja juhlakirjoja sekä säännöllisesti ilmestyvää omaa jäsenlehteä. Vuosina 1980–2001 Ornamo julkaisi *Muoto*–lehteä.

Vuonna 2021 Ornamo aloitti uuden strategiasuunnitelman, jonka on määrä kestää vuoteen 2026 asti. Samaan aikaan he julkaisivat uuden visuaalisen ilmeen yrityksellensä ja sen tekemisestä päätti Ornamon kanssa yhteistyötä tekevä Werklig.

Palkinnot ja tunnustukset
-------------------------

Ornamo palkitsee vuosittain ammatillisesti ansioituneita jäseniään tunnustuksin. Vuodesta 2006 lähtien Ornamo on julkistanut "Vuoden palkitut muotoilijat" yhdessä Grafia ry:n kanssa. Vuodesta 2015 "muotoilijat"-palkinto muutettiin Ornamo-palkinnoksi ja sen sai ensimmäisenä Kirsimari Kärkkäinen. Palkinnon suuruus oli 5000 euroa vuonna 2015 .

Vuodesta 1961 alkaen on Ornamon juhlavuosina jaettu Timo Sarpanevan suunnittelemaa Ornamo-palloa, joka on yrityksille ja yhteisöille jaettava tunnustus. Vuodesta 2007 Ornamo-säätiö on myöntänyt huomattavaa Ornamo Design Award -muotoilupalkintoa.

Lähteet
-------

1. 1 2 3 4  Aaltonen, Susanna: Historia Ornamo.  Arkistoitu 15.9.2015. Viitattu 13.9.2015.
2. ↑  Jäsenyys Ornamo. Viitattu 13.9.2015.
3. ↑  Ornamo: Keitä me olemme? Ornamo.  Arkistoitu 15.9.2015. Viitattu 13.9.2015.
4. ↑  Ornamon strategia *Ornamo*. Viitattu 16.8.2023.
5. ↑  Ornamo Design Award. Ornamo-säätiö.  Arkistoitu 21.9.2015. Viitattu 13.9.2015.

Aiheesta muualla
----------------

* Ornamo ry
* Simola, Sanna & Mäkelä, Marjukka (toim.): *Tunnetko teolliset muotoilijat*. Teolliset muotoilijat TKO:n 40-vuotisjuhlakirja. Helsinki: Avain: Teolliset muotoilijat TKO, 2008. ISBN 978-952-5524-58-1.
* Paula Hohti (toim.): *Rajaton Muotoilu - Näkökulmia suomalaiseen taideteollisuuteen*. Ornamon 100 -vuotisjuhlakirja. Helsinki: Avain/BTJ Finland, 2011. ISBN 978-951-692-843-5.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Suomi (KANTO)
	+ 2
* Yhdysvallat

 |
|  |
| Tieteilijät | 
* CiNii

 |
|  |
| Henkilöt | 
* Uppslagsverket Finland

 |
|  |
| Muut | 
* IdRef

 |

 |